# stêr
## Brezhoneg
### Etimologiezh

    anv-kadarn 1 :
    Eus an henvrezhoneg staer, deuet eus ar ger keltiek *stagrā a zeufe eus ar wrizienn indezeuropek *steh₂g- « berañ, dourasenniñ » a gaver er gerioù stāgnum « poullenn, poull-neuial » e latin ha stázein (στάζειν) « berañ » e henc'hresianeg. Kar d'an anv-kadarn kembraek taen « damc'hlebiañ, poultrennañ » marteze.
    anv-kadarn 2 :
    Amprestet digant an henc'halleg estier.

### Anv-kadarn 1

stêr /ˈstɛːr/ benel (furm vihanaat : stêrig, liester : stêri, stêrioù)
* Dourredenn naturel a gas he dour dre he naoz eus ar vammenn d'ur stêr vrasoc'h pe d'ar mor
** « Filip », eme an aotrou Breton, « ar soudard a zo kouezhet er stêr hag a ya da veuziñ, deomp d'hen tennañ er-maez. — (Lan Inizan, Emgann Kergidu 1, Brest, 1877, eil emb. Al Liamm 1977, p. 223.)
** An Ankou an nevoa kavet eur pont war ar stêr, mes ken moan, m'an nevoa ket Per taolet plê d'ean da gentan. — (Erwan ar Moal, Pipi Gonto, Kemper, 1925, p. 55.)
** Yann hag Onenn a ya d'ober ur valeadenn a-hed ar stêr Elorn. — (Brogarour, Onenn, 1936, p. 55.)
** Er gwasked emañ war ribl ar stêr Aon a red he dour goustadik, evel gant keuz, war-du Kastellin. — (Jakez Riou, An Ti Satanazet, Skridoù Breizh, 1944, p. 9.)
** Dinec'h e oant diwar-benn madoù ar bed kerkoulz ha diwar-benn o oad a gerzhe, a-zoug e gamm, ker goustadik hag ar stêr vihan e-touez bleuñv ar prad. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 55.)
** Mont a raen hogos bemdeiz d'ar Garreg Wenn, war ribl ar stêr Gindi ; pa 'z oan krennard eno e plije din bale gant va c'heneiled, va c'hoarierien gwechall. — (Jarl Priel, Va Zammig Buhez, Al Liamm, 1954, p. 115.)
** N'emaomp ket hep gouzout int bet aet da Garaez, penn-da-benn gant ar Stêr Aon en o bagoù bihan, hag o deus bet tanet ar c'hêrioù ha graet freuz ha reuz, azalek Kelern ha Meilh-ar-Wern betek kêrbenn ar Poher... — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 13.)
** Un tu bennak, du-se, eeun dirazañ e virvilh dour difonn ar stêr Ebro en he naoz meinek (!). — (Youenn Drezen, Sizhun ar Breur Arturo, Al Liamm, 1971, p. 14.)
** Tremen a rejont ur skalier, kemer ur wenodenn enk a yae kamm-jilgamm a-dreuz pradoù betek ar stêr. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 96.)
** Klouar, sklaer ha sioul e oa an noz nemet en tu all d'ar stêr, e Roc'h al Lern, e veze klevet strakadennoù greunadennoù, kri ha hopadeg. — (Fañch Peru, Kañfarded Milin ar Wern, Skol Vreizh, 2008, p. 83.)

#### Gerioù heñvelster

* avon, aven
* richer, rinier, rivier

#### Deveradoù

* adstêr
* etrestêr
* stêrek
* stêrenn
* stêriad
* stêriañ
* stêriek

#### Gerioù kevrennek

* chevred-stêr
* kaiak-stêr
* meurstêr
* roeñverezh-stêr
* stêrdachenn
* stêr-gannañ
* stêrhent
* stêr-vihan
* stêr-vor
* stêr-walc'hiñ
* stêrwennel
* stêr-Landreger
* stêr-Lezardreñv
* stêr-Pontreñv
* stêr-Kastellin
* stêr-Montroulez

#### Troioù-lavar

* diskenn gant ar stêr

#### Kanaouennoù

* ... Ho Yannig ! Ho, Yannig, c'hwi a vo ma roue Pa 'n em gavimp en-dro en tu all d'ar stêr ouez ... — (Nolwenn Korbell, Bemdez c'houloù, Yannig ha Mai, 2006.)

#### Troidigezhioù

* afrikaans : rivier
* alamaneg : Fluss gourel , Strom gourel
* albaneg : lumë benel
* arabeg : نَهْر (nahr) gourel
* bambara : banin
* bulgareg : река
* daneg : flod
* esperanteg : rivero
* euskareg : ibai
* faeroeg : á
* finneg : joki
* galleg : rivière benel
* gresianeg : ποταμός (potamós) gourel , ποτάμι (potámi) nepreizh
* hungareg : folyó
* ido : rivero
* inuktitut : ᑰᒃ (kuuk)
* islandeg : vatn
* italianeg : fiume gourel
* iwerzhoneg : abhainn benel
* japaneg : 川 (かわ, kawa)
* katalaneg : riu gourel
* kembraeg : afon benel
* kerneveureg : avon benel
* luksembourgeg : Floss gourel , Stroum gourel
* nederlandeg : rivier gourel , stroom gourel
* norvegeg : elv , flod
* okitaneg : ribièra benel
* papiamento : riu
* perseg : رود (rud) , رودخانه (rudxâne)
* poloneg : rzeka
* portugaleg : rio
* romañcheg : flum gourel
* roumaneg : râu gourel
* rusianeg : река (reka)
* saozneg : river
* sámi an Norzh : johka
* sañskriteg : नदी (nadī)
* skoseg : abhainn benel
* sranan : liba
* spagnoleg : río gourel
* svedeg : flod , flöde , ström , älv , å
* swahili : mto
* tadjik : дарё
* tagalog : ílog
* tchekeg : řeka
* turkeg : ırmak , nehir
* vietnameg : sông
* zouloueg : umfula

### Gwelet ivez

* Ar pennad « stêr » e-barzh Wikipedia

### Anv-kadarn 2

stêr /ˈstɛːr/ benel (liester : stêrioù)
* Brec'h, kanol strizh a zegas an dour mor d'ar paludoù-holen
** <skouer>.

#### Troidigezhioù

* galleg : étier

### Daveoù

Roll an daveoù :
* : Ranko Matasović, Etymological Dictionary of Proto-Celtic, Leyden, Brill, 2009, p. 353–4.
* : Albert Deshayes, Dictionnaire étymologique du breton, Douarnenez, Le Chasse-Marée, 2003, p. 687.
* : D.Q. Adams, pennad « flow », e-barzh Encyclopedia of Indo-European Culture, Londrez, Fitzroy-Dearborn, 1997, p. 207.